**Ministru kabineta noteikumu projekta**

**„Grozījumi Ministru kabineta 2011.gada 27.decembra noteikumos Nr.1032 „Atkritumu poligonu ierīkošanas, atkritumu poligonu un izgāztuvju apsaimniekošanas, slēgšanas un rekultivācijas noteikumi”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikuma projekts „Grozījumi Ministru kabineta 2011.gada 27.decembra noteikumos Nr.1032 „Atkritumu poligonu ierīkošanas, atkritumu poligonu un izgāztuvju apsaimniekošanas, slēgšanas un rekultivācijas noteikumi”” (turpmāk – noteikumu projekts) sagatavots atbilstoši Atkritumu apsaimniekošanas likuma Pārejas noteikumu 22.punkta 3.apakšpunktā ietvertajam deleģējumam. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1998.gadā programmas „Sadzīves atkritumu apsaimniekošanas stratēģija 500-” ietvaros tika veikta Latvijas teritorijā darbojošos atkritumu izgāztuvju skaita un platības novērtējums. Tika secināts, ka 1998.gadā Latvijā darbojās 558 izgāztuves.Laikā no 2006. līdz 2012.gadam Latvijā, īstenojot programmu „Sadzīves atkritumu apsaimniekošanas stratēģija 500-”, tika pakāpeniski kompleksi īstenots sadzīves atkritumu apsaimniekošanas jautājums gan valsts, gan reģionu līmenī. Programmas ietvaros līdz 2009.gadam tika slēgtas visas uz valsts un pašvaldības zemes atrodošās atkritumu izgāztuves un atbilstoši ES Direktīvas 1999/31/EK par atkritumu poligoniem prasībām uzbūvēti kompleksi reģionālie atkritumu apsaimniekošanas poligoni un uzsākta dalītās atkritumu vākšanas un šķirošanas sistēmas izveide. Ar Eiropas Savienības struktūrfondu atbalstu uz šo brīdi ir rekultivētas 525 izgāztuves.Šajās izgāztuvēs ir apglabāti arī otrreiz izmantojami materiāli. Šobrīd ir konstatēta pieaugoša interese par slēgtu, gan rekultivētu, gan vēl nerekultivētu, atkritumu izgāztuvju atrakšanu un tajās esošo atkritumu pāršķirošanu, lai šos materiālus nodotu pārstrādei.Ir nepieciešams izstrādāt regulējumu, lai nodrošinātu, ka izgāztuvju atrakšana notiek videi nekaitīgā veidā. Papildus ir nepieciešams noteikt, kādi nosacījumi ir jāievēro pēc atrakšanas darbu pabeigšanas izgāztuvē un kāda veida rekultivāciju ir nepieciešams nodrošināt.Atļaujas saņemšana izgāztuvju atrakšanai tiks regulēta ar Ministru kabineta 2011.gada 13.septembra noteikumiem Nr.703 „Noteikumi par kārtību, kādā izsniedz un anulē atļauju atkritumu savākšanai, pārvadāšanai, pārkraušanai, šķirošanai vai uzglabāšanai, kā arī par valsts nodevu un tās maksāšanas kārtību” (turpmāk – noteikumi Nr.703), kuros tiks veikti grozījumi.Savukārt prasības izgāztuvju rekultivācijai tiks noteiktas ar grozījumiem Ministru kabineta 2011.gada 27.decembra noteikumos Nr.1032 „Atkritumu poligonu ierīkošanas, atkritumu poligonu un izgāztuvju apsaimniekošanas, slēgšanas un rekultivācijas noteikumi”(turpmāk –noteikumi Nr.1032).Pašreizējiem poligonu un rekultivēto izgāztuvju apsaimniekotājiem nav viennozīmīgi skaidrs, ko nozīmē uzturēšana pēc izgāztuves vai poligona rekultivācijas. Noteikumu projektā tiks precizēts šīs darbības.2014.gada 1.oktobrī spēkā stājās Būvniecības likums, kas būvniecības plānošanas procesā vairs neparedz plānošanas un arhitektūras uzdevumu. Noteikumos Nr.1032 pašreiz noteiktās prasības neatbilst aktuālajam būvniecības procesa regulējumam.Noteikumu projekta mērķis:noteikt prasības izgāztuves rekultivācijai pēc tās atrakšanas un atkritumu pāršķirošanas, kā arī prasības šādas izgāztuves monitoringam un uzturēšanai pēc rekultivācijas.Noteikumu projekts nosaka:* nosacījumus izgāztuves rekultivācijai pēc tās atrakšanas, kas ietver iepriekš izveidoto monitoringa urbumu tamponēšanu vai to darbības turpmāku nodrošināšanu, virsmas pārklāšanu ar materiālu atbilstoši teritorijas plānojumā paredzētajam teritorijas izmantošanas veidam;
* tehniskā projekta un plānošanas un arhitektūras uzdevuma aizstāšanu ar prasību pēc būvniecības ieceres un būvprojekta minimālā sastāvā;
* kādas darbības ietver uzturēšana pēc poligona vai izgāztuves slēgšanas un rekultivācijas. Viena no tām ir poligona krātuves virskārtas izolējošā seguma uzturēšana atbilstošā stāvoklī. Tādējādi nodrošinot, ka segumā neieaug koki un krūmi, ar savu sakņu sistēmu izbojājot seguma izolējošo spēju;
* precizētu atsauci uz specifiskajiem būvnoteikumiem, kas attiecas uz poligoniem;
* rekultivācijas projekta izstrādi, piemērojot būvniecības normatīvajos aktos noteiktās prasības būves pārbūvei;
* monitoringa ilgumu atraktai izgāztuvei, kas rekultivēta.
 |
| 3. | Projekta izstrādē iesaistītās institūcijas | Vides aizsardzības un reģionālās attīstības ministrija (turpmāk – VARAM), Valsts vides dienests. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Komersanti, kuri veiks slēgto izgāztuvju atrakšanu un tajās esošo atkritumu pāršķirošanu;pašvaldības;zemes īpašnieki, uz kuru zemes gabala atrodas atkritumu izgāztuves;11 sadzīves atkritumu poligonu apsaimniekotāji un 1 bīstamo atkritumu poligona apsaimniekotājs. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts nosaka, ka pēc atrakšanas un atkritumu pāršķirošanas darbu pabeigšanas izgāztuvē tiek veikta rekultivācija, tās ietvaros visus uz vietas atlikušos atkritumus nododot apglabāšanai poligonā. Tādējādi rekultivācijas rezultātā tiek iegūta sakopta teritorija, kuru iespējams izmantot citiem mērķiem atbilstoši teritorijas izmantošanas un apbūves plānojumam. |
| 3. | Administratīvo izmaksu monetārs novērtējums | Netiek prognozēts administratīvo izmaksu pieaugums atraktu izgāztuvju rekultivācijai salīdzinājumā ar jebkuras citas izgāztuves rekultivāciju. |
| 4. | Cita informācija | Nav |

  *Anotācijas III. sadaļa – Projekts šo jomu neskar*

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Atkritumu apsaimniekošanas likuma 12.panta otrās daļas 6.punkta deleģējums tiks izpildīts ar grozījumiem divos normatīvajos aktos. Papildus grozījumiem noteikumos Nr.1032 tiek veikti grozījumi noteikumos Nr.703 saistībā ar atļaujas saņemšanu izgāztuvju atrakšanai. Grozījumi noteikumos Nr.703 ir izstrādāti un ir uzsākta to virzība. |
| 2. | Atbildīgā institūcija | VARAM |
| 3. | Cita informācija | Nav |

 *Anotācijas V. sadaļa – Projekts šo jomu neskar*

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts 2015.gada 30.janvārī ievietots VARAM publiskā tīmekļa vietnē:<http://www.varam.gov.lv/lat/likumdosana/normativo_aktu_projekti/?doc=12002>. |
| 2. | Sabiedrības līdzdalība projekta izstrādē | Projekta izstrādes gaitā netika saņemti priekšlikumi un komentāri. |
| 3. | Sabiedrības līdzdalības rezultāti | Sadaļa tiks precizēta, ja tiks saņemts sabiedrības viedoklis. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts vides dienests |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Ministru kabineta noteikumi neparedz jaunu institūciju izveidi, likvidāciju vai reorganizāciju. |
| 3. | Cita informācija | Nav |

Vides aizsardzības un

 reģionālās attīstības ministrs K.Gerhards

Vīza:

 valsts sekretārs G.Puķītis

12.08.2015 12:05

880

M.Šinke

67026490, madara.sinke@varam.gov.lv